JohanHeinsen/ENO huggingface dataset:
Aalborg Stiftstidende, 1836-08-08
At vor elskede Søn, Andreas, igaar, efter to Maaneders Brystsvaghed og fem Dages Sygeleie, i sit 13de Aar ved en stille Død bortkaldtes fra os, undlade vi ikke herved sørgeligst at bekjendtgjøre. Aalborg, den 8de August 1836. K. M. Maynzhusen, D. Maynshusen. født Christensen.
Aalborg Stiftstidende, 1836-08-08
Formedelst indtrufne Hindringer tilbagekaldes den i Aalborg Stiftstidende Løverdagen den 30te Juli indførte Bekjendtgjørelse om Aaby Præstegaards Bortforpagtning. Kanneworff.
Aalborg Stiftstidende, 1836-08-08
J Aalborg Hospital er en Fruentimmerplads vacant, hvorom Ansøgninger, som maae være ledsagede med paalidelige Attester om den Søgendes Alder, Trang og Stilling, i 4 Uger fra Dato kunne indgives til undertegnede Forstander ved Stiftelsen. Aalborg, den 3die August 1836. Juul.
Aalborg Stiftstidende, 1836-08-08
Hanherredernes Apothek, beliggende i Kjettrup By og Sogn, Vester Hannherred, Thisted Amt, som af dets nuværende Eier af Nyt er anlagt i Aaret 1824, agtes bortsolgt ved offentlig Auction som Tirsdagen den 30te August næstkommende, om Formiddagen Klokken 10, afholdes i Gaarden, hvori Apotheket er indrettet. Det bemærkes, at Apotheket ligger i en folkerig Egn af Hannherred, omtrent midtveis imellem Aalborg og Thisted, de nærmeste Kjøbstæder, altsaa en Distance af ongefær 7 Mile fra hver. Pengeconditionerne ville blive favorable. Disse saavelsom de øvrige Conditioner erfares paa Auctionsstedet. Den Fattigvæsenet, tilhørende Gaard Nr. 149 i Urbansgade, der for Tiden beboes af Slagtermester Bache, kan erholdes til Leie til Michaeli Flyttedag næstkommende, naar Vedkommende derom henvende sig til Davidsen.
Aalborg Stiftstidende, 1836-08-08
En god Beboelse for en simpel Familie, saavelsom et Qvistværelse med Kakkelovn, for en eenlig Person, kunne erholdes til Leie til Michaeli Flyttedag næst kommende, i Stedet Nr. 216, b. i Doctorens Gyde, naar Vedkommende derom henvende sig til Procurator Davidsen. 2 Arbeidsheste ere tilkjøbs. Adressecontoiret anviser.
Aalborg Stiftstidende, 1836-08-08
Hollænderiet. af 170 til 200 Køer paa Restrup, pr. Aalborg, kan erholdes i Forpagtnig paa 9 Aar fra 1ste Mai 1837. Restrup, den 3die August 1836. Hvilsom, Forvalter.
Aalborg Stiftstidende, 1836-08-08
Mølle til Salg. Ridemands Mølle i Svenstrup Sogn, 1 1/2 Miil sønden for Aalborg, af Mølleskylds Hartkorn 8 Tdr. 4 Skpr., som har 2 Meelqværne med Sigter, samt et complet Grube= og Boghvede=Værk, der drives ved 3de overfalds Vandhjul, hvortil er, formedelst det for 3 Aar siden, deels af Nyt indsatte, deels forandrede Maskineri, overflødig Vand, samt de denne Mølle underlagte 2de Bønder gaardes Jorder, med 4 Afbyggerhuse, Alt af Hartkorn Jordskyld 8 Tdr. 2 Skpr. - Fdkr. 3/4 Alb., og med et Are hal af omtrentlig 300 Tdr. Land Ager, Eng og Hede. Af dette Hartkorn drives under Møllen 6 Tdr. 4 Skpr. 2 Fdkr. 11 Alb., paa hvilket i de sidste 4 Aar er holdt fra 30 til 40 Stkr. store Fækreature, 6 a 8 Heste og 60 til 70 Faar. Da der haves uopdyrkede Jorder og Mergel, kan Avlet betydelig udvides. Den aarlige Udsæd er fortiden 10 a 12 Tdr. Rug, 12 a 14 Tdr. Byg, fra 40 til 50 Havre, og 50 Tdr. Kartofler samt 4 Tdr. Land til Raps. Den haves smuk og god Bopæl for en Familie udenfor Bonde, standen. Denne Eiendom er underhaanden at faae tilkjøbs naar man desangaaende henvender sig til undertegnede Eier. Ridemands Mølle, den 2den August 1836. Lund.
Aalborg Stiftstidende, 1836-08-08
Efter vedkommende Udlægshavers Begjæring stilles den Gaardmand Søren Christian Nielsen tilhørende Gaard i Hofer By, Østrild Sogn, med Eiendomme, at Hartkorn 6 Tdr. 3 Skpr. 3 Fdkr. 2 Album, samt Avl, saaog Konge-Korntienden og Kirke-, Korn- og Qvægtienden af Jesper Jensens Huus i Hofer, af Hartkorn 6 Skpr. 3 Fdkr. 2 4/5 Album, til trende Auctioner, som afholdes Løverdagen den 17de September og 1ste og 15de October førstkommende, hver Dags Formiddag Kl. 10, de tvende Første paa Thisted Raadstue og Sidste, hvorved absolut Salg agtes, i selve Gaarden. Denne Bekjendtgjørelse skeer saavel for Panthavere som Liebhavere, ifølge Placaten 22de April 1817. Thisted, den 6te August 1836. Lützhøft
Aalborg Stiftstidende, 1836-08-09
England.
Aalborg Stiftstidende, 1836-08-09
Artiklen i Morning-Chronicle", angaaende Hertugen af Montebellos Note til Schweitz, er saaledes lydende: Nogle franske ministerielle) Journaler have til deres Bemærkninger over Hertugen af Montebellos Note til det schweitzerske Edsforbunds Storraad i Bern, føiet den Paastand, at den er blevet officiel sauctioneret af den brittiske, Gesandt. Dette er ikke saa. Hr. Morier kan muligt, have gjort Raadet Forestillinger om, hvor unyttigt det vildevære at sætte sig imod Notens Fordringer og derved indvikle sig i betydelige Forlegenheder; ja han vilde endogsaa have været fuldkomment retfærdiggjort, om han havde tilraadet, at fjerne ethvert Paaskud for en Mellemkomst med væbnet Haand fra Udlandets Side, ved at vise den muligste Føielighed; men hverken Morier, eller den Regjering, han repræsenterer, have tildeelt det omtalte Document nogen officiel Sauction.
Aalborg Stiftstidende, 1836-08-09
Tyske Blade have villet modsige den Formodning, at det hollandske belgiske Anliggende snart igjen turde komme til Forhandling ved Conferentser i London. Der paa Stedet gives limidlertid adskillige Tegn, som hentyde paa, at Formodningen ikke er uden Grund. Næsten umiddelbart efter Prindsen af Oraniens Afreise indtraf den hollandske Minister Baron van der Bosch og har allerede havt Conferentser med den hollandske Gesandt van Dedel og flere fremmede Diplomater. Desuden er ogsaa den preussiske Gesandt ved det, nederlandske Hof indtruffen til London fra Haag.
Aalborg Stiftstidende, 1836-08-09
Spanien. Vi have seet, at Gometz's Expedition rigtig har naaet Galicien, men den synes, i det Hele, ikke at vække megen Bekymring; den vilde have faaet Betydning, hvis den i Asturien og Galicien havde fundet meget Tilløb, men dette ler vel neppe Tilfældet. J den første Provinds har den, ved at vise sig, kun bevirket, at Procuradores Valgene endmere have erklæret sig imod Isturitz og hans maadelige Planer. J alt Fald beviser den Mulighed, at Gometz har kunnet trænge frem til Galicien, Jammerligheden i General Cordovas og hans Underbefalingsmænds Foranstaltninger men for Carlismens Udvidelse er den intet Beviis. Hiin uduelige Overgenerals Afsættelse er en Foranstaltning, man længe, men forgiæves, har ventet. Det er ikke glædeligt for Dronningens Tilhængere, at man i Madrid tør indgaae Væddemaal om, at hun inden 6 Maaneder vil være forsaeget fra sin Hovedstad. En lang Conferents, som Christinernes General Cordova skal have havt med Carlisternes Overanfører Villareal vækker megen Opsigt. Et fransk Blad yttrer den Formening, at Jndholdet af denne Sametale er let at gjætte og fortæller med det samme, at Prætendentens Børn og Infanten Sebastians Gemalinde have nu faaet Tilladelse til at have deres Ophold i Staden Tours (.
Aalborg Stiftstidende, 1836-08-09
Frankrig.
Aalborg Stiftstidende, 1836-08-09
Journal de Rouen, som forgiæves havde ventet Fyldestgjørelse fra Postvæsenets Side, i Anledning af de offentligen førte Anker om Tilbageholdelsen af den Alibeandske Tale, havde nu formelig indgivet sin Klage imod Postdirectionen, men da de Mægtige have mange Midler imod Besværinger, istedetfor Grunde, har Journalen maattet bøde ved et Magtsprog fra Directionens Side. Hidtil erholdt den nemlig sin Correspondents fra Paris udleveret om Morgenen Kl. 4, hvilket var 4 Timer for de andre Breve udleveredes, en Begunstigelse, som blev den tilstaaet 1830 for dens virksomme Deeltagelse i Julirevolutionen. Nu har Postcontoiret i Rouen pludselig faaet Ordre fra Paris, ikke at udlevere dets Breve før Kl. 8. Da nu dette Morgenblad skal trykkes Kl. 8, kan det slet ikke gjøre Brug af sine Correspondentsefterretninger fra Paris. For at det imidlertid ikke skal have Skin af nogen Uretfærdighed, har det i Rouen udkommende ministerielle Blad maattet underkaste sig samme Chicane. Armand Carrells Lig blev midlertidigt nedsænket i Kirkegaarden i Saint=Mand; Hans Fødeby, Rouen, har reclameret det, og vil reise ham et Mindemærke, hvortil Datvid skal levere Busten. - Denne Gang syntes Carrell, allerede før Duellen at have havt slemme Anelser. Hele Aftenen forud tilbragte han ene paa sit Værelse, for at ordne sine Anliggender og nedskrive sit Testamente. Kort før det dræbende Skud sagde han til sin Modstander. "De vilde engang skrive min Levnetshistorie; udfor det, dersom Vaabnenes Skjæbne er mig imod; og dersom De mener det ærligt, da vil De i mit offentlige og private Liv Jntet finde, som strider imod Æren." Hr. Girardin gav ham sit 1 Lofte derpaa. Da han laae dødesaaret i Hr. Peyras Huus, beholdt han uafbrudt sin Rolighed og Munterhed, og til dette sidste Øieblik sin befindelse. Strax den første Dag mærkede han, at hans Død var uundgaaelig. "Regimentete Fanefører, sagde han, maa stedse være meest udsat; jeg har gjort min Pligt. Han anordnede derpaa sin Begravelses maade. Den anden Dag svandt hans Kræfter; han mistede ganske Synet og troede bestandig at være i Mørke Smerterne bleve stedse heftigere, og hans Phantasi uroligere, Han talede især meget om Spanien og de hedengangne Deputerede Foy, Manuel og Benjamin Constant. Han forlangte et Bad og blev utaalmodig, da Tilberedelserne varede forlænge. Men neppe var han steget i Badet, før Dødsgysen overfaldt ham; man bragte ham atter i Sengen, her forsøgte han endnu at frembringe nogle Ord; men man forstod kun: Frankrig, Republik, Frihed. - efter nogle Convulsioner var hans Livslys udslukt.
Aalborg Stiftstidende, 1836-08-09
Efter Forlydende bygges der en Vogn for Ludvig Philip, som ingen Kugle kan gjennemtrænge. Der blev forleden gjort et Forsøg med et Gevær paa 25 Skridts Distance, men Kuglen gik ikke igjennem.
Aalborg Stiftstidende, 1836-08-09
Blandede Efterretninger. Jfølge den stockholmske Tidende, Dagligt Allehandal skulde Udenrigsministeren Grev Wetterstedt have modtaget vigtige Depescher til Kongerne i England og Frankrig, samt forblive i et af disse Lande til Foraaret 1837. Efter et andet stockholmsk Blad skulde Greven i den sidste Uge før sin Afreise i Forening med den norske Statsminister, have havt lange Conferentser med Kongen, hvoraf man formodede, at Greven paa Reisen til England og Frankrig, ogsaa skulde have Andet at varetage, end sin Sundhed.
Aalborg Stiftstidende, 1836-08-09
Kongen af Sverrigs Beslutning om Stortingets Oplysning toges den 27de Juni, paa hvilken Dag der var kommen Efterretning til Stockholm om Stortingets Beslutninger af 21de og 22de, at de Officerer, der (som Generallieutenant Wedel o. Fl.) have fri Bolig i Statens Bygninger, ikke skulle have Qvarteerpenge af Statskassen, og at Generaladjutanten for Armeen Generalmajor Spørck) kun maa erholde Rationer for een Ridehest, og ikke for fire.
Aalborg Stiftstidende, 1836-08-09
Til Rigsretten i Norge den 23de August ere, foruden Statsministeren Løvenskjold og hans Defensor, samtlig Statsraader stævnede, de Sidste som Vidner i Sagen. J den Constitutioneller paastaaes, at Rigsretten maa erkjende en Exception imod Lagtingsmedlemmernes Deeltagelse i denne Sag for gyldig, fordi de ved at medunderskrive Stor tingets Adresse til Kongen ere blevne incompetente til at være Dommere i Sagen; og af denne Grund skulde formeentligen Rigsretten udsætte Sagen, indtil Stortinger atter er samlet og kan have udnævnt andre Medlemmer til Rigsretten i Lagtingsmændenes Sted. J Morgenbladet bestrides denne Anskuelse. Samme Blad af 26de melder at der (Sandsynligviis af den Anklagede) er gjort Exception imod ti Medlemmer af Rigsretten: Advocat Hjelm, As sessor Nye, Præsterne Wike og Harbitz, Byfoged Christensen, Gaardeierne Fauchald, Selboe, Sætter, Neergaard og Grendahl, hvilke Alle ere Lagtingsmedlemmer. Der bliver altsaa 21 Medlemmer tilbage. Svenska Minervall, der er saa antinorsk, at den engang yttrede, at Sverrig vilde for evigt komme til at begræde sin Forening med dette Land, formedelst dets democratiske Forfatning, indeholder følgende Artikel, som den har ladet trykke med store Bogstaver: Et Ord af Carl den Store. Da Carl den Store saae Normannernes forfra Bordet, stillede sig ved et Vindue, som vendte imod Østen og stod der længe ubevægelig. Taarerne strømmede af hans Øine, men Jngen vovede et Spørgsmaal til ham. Endelig sagde han til de ham omgivende Store: Vide J. vel, mine troe Tjenere, hvorfor jeg græder, Jkke frygter jeg for min Deel disse Fribyttere, men det bedrøver mig svarligen, at de allerede i min Levetid have vovet, at forurolige disse Egne. Jeg forudseer alt det Onde, som de ville bringe over mine Efterkommere og det Folk, over hvilke disse skulle regjere!"
Aalborg Stiftstidende, 1836-08-09
Det norske Morgenblad har nylig leveret vedkommende Committees Indstilling over det under 24de Marts i Stortinget fremsatte Forslag, angaaende det norske Handelsflags Anerkjendelse paa alle Have, m.m. J denne Indstilling: ere de væsentligste af Norges Ankeposter med Hensyn til Unionsforholdet skarpt udhævede. De angaae, foruden Flaget, ogsaa den kgl. Titulatur og Kongens Navnechiffer, som norsk Konge, Brugen af Nationalfarverne, det norske Vaabens uretmæssige Anvendelse i det svenske Rigsvaaben, samt svenske Ridderordeners Uddeeling til norske Borgere, for Fortjenester af Norge m. m. Proponenterne af dette Forslag ere Christianias 4 Stortings=Deputerede: Sørenssen, Holst, Foss og Nye. Forfatnings-Committeen tiltraadte Forslagets Antagelse. Jblandt de bilag, hvormed deres udførlige Betænkning til Stortinget er ledsaget, er en trykt Bekjendtgjørelse i det svenske Sprog fra Generalconsulen i Barcellona, i hvilken det paalægges norske Koffardiskibe, som ankomme til Barcellona, at føre svensk Gjøs paa Fortoppen; samt en Børsliste fra Riga af 29de Juni 1835, hvori to norske Skibe anføres som svenske, og hvorhos der meldes, at dette skeer altid, skjøndt Consulen er gjort opmærksom paa det Uretmæssige deri.
Aalborg Stiftstidende, 1836-08-09
Den 28de Juli døde i Frankfurt Baron Rathan Meyer v. Rothschild, efter en flere Ugers smertefuld Sygdom. Han var 59 Aar gl. og Chef for det londonske Banquierhuus N. M. Rothschild.
Aalborg Stiftstidende, 1836-08-09
Fædrenelandet.
Aalborg Stiftstidende, 1836-08-09
Kjøbenhavn, den 6te August. J Torsdags foretog det kgl. kbhvnske. Skydeselskab og danske Broderskab dets aarlige Fugleskydning. D. M. Kongen og Dronningen, samt den hele kgl. Familie, forhøiede Festen ved deres allerhøieste og høie Nærværelse. Hs. M. Dronningen har første Gang den Kjæde, Hun allern. har skjænket Broderskabet, hvortil Anledningen var, at Christian den Tredie 1542 skjænkede det en forgyldt Sølvkjæde med sit Portrait og en vedhængende Poppegøie, men som bortkom 1701. Denne Kjæde har Dronningen nu restaureret ved at give en lignende, ved hvilken er anbragt et Skildt af Guld hvorpaa med forgyldte Bogstaver i blaa Emaille er anført 1542 skjænkede Kong Christian den Tredie en saadan Kjæde, men som er gaaet tabt i Tidernes Løb. 1836 fornyede Dronning Marie Sophie Frederikke Gaven, ved at skjænke denne Kjæde, og bar den Selv første Gang d. 4de August. Efterat Hs. Maj. og de øvrige kgl. Herskaber havde behaget at gjøre nogle Skud til Fuglen, havde Hs. Maj. den Naade for Broderskabet at indvie et Drikkehorn ved at proponere Broderskabets Skaal, hvorpaa Hs. M. Dronningen, ligesom og Prindserne Christian og Ferdinand og de kgl. Prindsesser havde den Naade at drikke af Hornet, som er offereret af Hr. Jnstructeur Nielsen til Broderskabet. Begge Majestæters Nærværelse forherligede saaledes Festen. forhøiede Glæden, og Broderskabet tilkjendegav sin Fryd ved Sang og Jubel. Ved den fortsatte Fuglestydning blev Ringen nedskudt ved Lieutn. P. Christensen for Musikhandler Olsen (Gevinsten en Sølv Flødekande, indvendig forgyldt) Hovedet ved Glarmester J. F. Clausen for Etatsr., Prof Kock (Gev.: en Chocoladekande, - Da Fuglen ikke blev hedskudt, fortsattes Skydningen igaar, hvorunder Conditor Pleisch nedskjød for sig selv venstre Vinge (Gev., en SølvSukkerskaal, indv. forgyldt); Lieutn. C. Groth nedskjød Halen og høire Vinge ved eet Skud, hvorfor han bekom Gevinsten for Halen: en Sølv Theepotte, derefter blev skudt til Skive om høire Vinge, som tilfaldt Conditor N. Pleisch Pladen nedskjød Tobaksfabrikeur O. P. Augustinus for Etatsr. Fog (Gev. to trearmede Sølv Taffelstager), som blev Selskabets Formand, og var den Første, der havde den Lykke, at bære Smykket, som Hs. M. Dronningen bar i Torsdags - Saavel igaar til Middagstafflet som idag blev Drikkehornet indviet af de forsamlede Brødre, som alle med hjertelig Enthusiasme udbragte Fædrelandets høit elskede KongeFrederik den Sjettes Velgaaende - og et Længeleve- J Spisesalen var særdeles skjønt anbragt Decorationer, efter Hr. Prof. Hetsch's Tegning, som Hr. Slots gartner Wulff siden havde udsmykket med Festons af Grønt og Blomster.
Aalborg Stiftstidende, 1836-08-09
Det kgl. General-Toldkammer og Commerce=Collegium har stadfæstet Ansættelsen af Gustav Vichers, Associe af Huset Brødermann & Comp. i Matanzas, som dansk Viceconsul sammesteds, under det kgl. Consulat i Havana.
Aalborg Stiftstidende, 1836-08-09
Hr. Prof. jur. Larsen er overdraget at holde et foredrag over Forst= og Jagtretten for de Forststuderende.
Aalborg Stiftstidende, 1836-08-09
J Stater med ministeriel Forfatning kan det undertiden gaae underlig til med Embeders Besættelse, følgende Anecdote kan tjene til Oplysning herom: "En Dame, der stod i overmaade stor Yndest hos Ministeren for Underviisningsvæsenet, havde en Kudsk, der til hendes særdeles Tilfredshed forstod at svinge Svøben over Hestene; denne Karl fik paa eengang en inderlig Lyst til at være Skolemester, thi hvad kan ikke en Kudsk finde paa, han har meget otium paa Bukken, og mellem Himmel og Jord fatter man sublime Ideer, og kan man styre uregjerlige Dyr paa fire Been, kan man vel ogsaa sagtens komme ud af det med Drenge paa to, som desuden ikke ere nær saa stærke. Dette sidste Argument overbeviste især Fruen, og han blev da sendt ud til et Skolelærer-Jnstitut eller Seminarium, da der i det Land, ligesom her, bestod en Anordning, som bestemte, at uden Exammen kunde Jngen blive Skolelærer. Men efter nogen Tids Forløb fik Fruen et Brev fra sin Client, Hestebetvingeren, hvori han klagede sin Nød for hende, med Læsningen gik det kun maadeligt, det kostede ham dog forskrækkeligt Hovedbrud, og Fruen maatte derfor endelig hitte paa en Udveil. Denne fandtes ogsaa, og samtidig afgik et Brev fra Fruen til den i Nød stedte Seminarist og fra Ministeren til Underviisnings-Directeuren; i det første stod, at han kun dristig skulde stille sig til Exammen. Exammensdagen kom, hvad Examinanden svarede, derover hviler et uigjennemtrængeligt Slør, nok - i Examens=Protocollen stod, efter Underviisnings Ministeriets Ordre gaves Examinanden Caracteren, særdeles dueligt; han havde altsaa de nødvendige Qvaliteter til et godt Skolelærer-Embede, og det blev ogsaa skaffet ham kort Tid efter, skjøndt samme Embede søgtes af to Personer, der havde de Egenskaber, der udfordres til at blive Sognepræst, altsaa af to Personer, som her vilde kaldes Candidati tyeologiæ, men de havde ingen Seminarist=Exammen. (Kbhpst.)
Aalborg Stiftstidende, 1836-08-09
Jngemann har atter beriget vor Literatur med et fortræffeligt Værk: Dronning Margrethe, et historisk Digt i ti Sange, der slutter sig til Rækken af hans Middelalders Skildringer gjennem det 12te, 13de og 14de Aar, hundrede. Omtrent i samme Form, som det første Billede, Rækken: "Waldemar den Store og hans Mænd, danner Billedet af Nordens store Dronning Slutningsledet i denne hele Cyclus.
Aalborg Stiftstidende, 1836-08-09
J Materialier til et dansk biographisk Lexicon, yttrer Udgiveren om den norske Generallieutenant Wedel-Jarlsberg, at han vistnok har lidt uforskyldt, hvilket synes klart af den nedsatte Commissions Undersøgelser, hans senere Avencements og Kongens Naadesbeviisninger. Men hvad der maaske meere end alt Andet gjendriver beskyldningen for den ham tillagte Haardhed, er den mærkværdige Livsfange Gjæst Baardsens Vidnesbyrd. Denne Mand omtaler i sin Levnetsbeskrivelse med Rørelse Generalens yderst humane Fremfærd imod ham, og blandt Andet, at Wedel, altid blev omtalt af Slaverne, saalænge han befalede over Fæstningen, med Agtelse og Taknemmelighed, fordi ikke en Eneste blev straffet, uden at have forbrudt sig. Dr. Johannsen, Sognepræst ved Petri Kirke, ligger syg af et farligt Beenbrud. Han vilde, tilligemed den reformeerte Præst, Hr. Hamburger, kjøre en Tour udenfor Byen; Hesten blev sky, Dr. Johannsen vilde redde sig ved at springe ud af Vognen, men var saa uheldig at brække Benet ovenfor Ankelen. Pastor Hamburger, som blev i Vognen indtil den væltede, slap med nogle Contusioner.
Aalborg Stiftstidende, 1836-08-09
J Torsdags udbrød en heftig Jld i Hr. Directeur Schultzes Gaard paa Hjørnet af Amagertorv og Læderstræde. Flammen brød højt igjennem Taget, men man blev desuagtet Herrer over Jlden. En af Brandfolkene mistede Livet ved en nedstyrtende Skorsteen og to Andre bleve beskadigede. Det betydelige Bogtrykkeri, saavelsom Bygningen, blev reddet.
Aalborg Stiftstidende, 1836-08-09
Blandede Efterretninger. J Slesvig, Holsten og Lauenborg er i denne Tid 26 kgl. Justits- og Civilembeder ledige, deriblandt Gouverneurposten og et Hofdommerembede i Lauenborg, et Assessorat i den holstenske Overret, Amtmandsposten i Sønderborg, Borgemesterembedet i Huusum, Physicatet i Apenrade, 5 Amtsforvalterembeder, o. s. v. Flere af disse Embeder have henstaaet ubesatte i over 1 Aar. - Upaatvivleligen maae slige Vacancer og deraf flydende Constitutioner have en uheldig Indflydelse paa Embedernes Bestyrelse. Hvis Kassemangel har foraarsaget flere af disse Embeders Ledigværeni længere Tid, noget, som der er god Grund til at antage, faaer man et meget sørgeligt Begreb om Hertugdømmernes Administration, som synes paa det Stærkeste at vidne omde hidtil tagne Forholdsreglers Utilstrækkelighed.
Aalborg Stiftstidende, 1836-08-09
Den kgl. Commissarius ved den slesvigske Stænderforsamling, Conferentsr. Hopp, blev paa sin Fødselsdag, d. 25de Juli, overrakt fra Forsamlingens Medlemmer en stor Sølvpocal med Indskrift: "Af Kjærlighed og Høiagtelsen.
Aalborg Stiftstidende, 1836-08-09
I Helsingør agte nogle Damer at bevirke anlagt et Jndustriudsalg af qvindelige Haandarbeider. Da Udsalg af dette Slags andetsteds har stiftet særdeles Nytte, haaber man, at en saadan Indretning ogsaa der vil række Huusfliden en hjælpsom Haand.
Aalborg Stiftstidende, 1836-08-09
Amtsprovst Flemmer og Sognefoged Olsen have offentligen opfordret til Understøttelse for den ved Branden paa Mørup saa haardt nedbøiede Gramske Familie. Da Gram Aftenen før sin Død kom til Hr. Flemmer, for at søge Trøst, havde han ikke Huusly eller Brød; hans ældste, brave Søn skulde tage Exammen; hans svage Kone, var dybt nedbøiet; hans liden Søn trængte til Underviisning og Opdragelse. Byrden var for stor for hans Kræfter og han segnede som et Offer for sin Sorg. Familien er saaledes overgivet til den største Elendighed, dersom ikke Hjælp ydes den. Natten til den 25de Juli var der sat Jld to Steder paa Landsbyen Lunden. Man har været saa heldig at faae fat paa to af Brandstifterne.
Aalborg Stiftstidende, 1836-08-09
Ved Væddeløbene i Slesvig den 11te og 12te Juli vandtes den ene af de to kongl. Præmier paa 300 Specier af Hr. Volckers Miss Bell og den anden af Hertugens Dispatch. Den af Staden udsatte Præmie, 250 Spec., vandtes af Kammerj. Ahlefeldt Saxdorffs Mietlev. En Præmie paa 180 Spec. tog Fortuna, tilh. Hr. Petersen fra Slagelse, en paa 200 Spec. tog Hertugens Violante o. s. v. Ved Væddeløbene i Wandsbeck vandt Miss Bell (Hr. Volckers, den af Staden Hamborg udsatte Guld=Pokal Ganges (Khre. Willamowis) vandt to Præmier, hver paa 600 Species. I det Hamborger Stakes, 30 Underskrifter af 10 Frederiksd'orer, seirede Hertugen af Augustenborg, Violante.
Aalborg Stiftstidende, 1836-08-09
Det hertugl. Stutteri paa Augustenborg har atter nylig faaet en overordentlig smuk og meget lovende ung guulbruun, Fuldblodshingst, Martello, fra England, født 1833.
Aalborg Stiftstidende, 1836-08-09
Ved en Jldebrand i Kiel den 20de Juli om Natten Kl. 12 blev en agtbar Kone saaledes forskrækket af Brandallar men, at hun pludseligt døde.
Aalborg Stiftstidende, 1836-08-09
Sluppen Familienshaabl, Nielsen, fra Holbek med Kornvarer best. til Bergen, er sunken i Kattegattet. Mandskabet frelste sig i Baaden.